In occasione della "Simana dû Sicilianu" (dal 31 marzo al 7 aprile) l'Accademia della Lingua Siciliana propone, per celebrarla, la pubblicazione di un articolo scritto interamente in lingua siciliana. La Scola Poetica Siciliana traslatata in diversi lingui di Fonso Genchi (Presidenti di l'Accademia della Lingua Siciliana)
Comu tutti sannu, la prima lingua vulgari – in chiddu ca oji è lu territoriu di lu Statu italianu – chi addivintò lingua letteraria fu la lingua siciliana. A pàrtiri di lu 1225 circa, a la curti di lu Re di Sicilia Federicu II, infatti, s'accuminciaru a scrìviri composizioni poètichi in lingua siciliana. Grazi a lu còdici (manuscrittu) Vaticanu-Latinu 3793 e a àutri dui còdici di fini Ducentu, arrivaru 'n sinu a nuàutri na pocu di composizioni di sta Scola. Sinu a lu 1790 si critti ca sti còdici ripurtàvanu li poesìi di la Scola Poètica Siciliana nni la so vesta originaria, veni a diri accussì comu foru scritti. Ma nta lu 1790 lu stòricu di la letteratura italiana Girolamo Tiraboschi truvò un manuscrittu inèditu di lu XVI sèculu di lu filòlogu modinisi Giuvanni Maria Barbieri ("L'arte del rimare"); nni stu so libru lu Barbieri trascrivi na poesìa di Stèfanu Protonotaru ("Pir meu cori alligrari") e na pocu di strofi di àutri poesìi di la Scola Poètica Siciliana chi dici di aviri pigghiatu di un "Libru Sicilianu"; la cosa surprinnenti è chi sunnu scritti nta na lingua diversa rispettu a chidda chi si po lèggiri nta lu Vaticanu-Latinu 3793! Sta lingua è evidenti ca è Sicilianu. Lu Tiraboschi fici stampari lu libru di lu Barbieri cu lu tìtulu "Dell'origine della poesia rimata": sulu allura si potti pigghiari cuscenzia di lu fattu chi la lingua usata nta li còdici toscani tarduducentischi di li testi di la Scola Poètica Siciliana non è chidda originaria comu, inveci, s'avìa cridutu pi sèculi e sèculi!
La Scola Poètica Siciliana accanzau a ddi tempi un granni prestigiu e li composizioni si traduceru in tanti lingui; manuscritti cu traduzioni in toscanu, bulugnisi e lumbardu arrivaru 'n sinu a li nostri jorna. Lu scuprimentu relativamenti chiù recenti è di la studiusa calavrisi Giuseppina Brunetti chi truvau nni lu 1996, nta na biblioteca di Zurigu, un pizzuddu (li primi quattru 'stanzi') di na poesìa di Giacuminu Puglisi, unu di l'auturi di la Scola Poetica Siciliana, scritta in un dialettu di aria veneta-friulana. Stu documentu – dittu "frammentu zurighisi" – unni è scrittu stu pizzuddu di poesìa, è contemporaneu a la Scola, a dimustrazioni di la so precoci fama.
A cuntinuazioni presentamu li dui versioni, chidda veneta-friulana (a manu manca) e chidda toscana (a manu dritta); purtroppu la versioni originaria in lingua siciliana non n'arrivò. poesìa di Stèfanu Protonotaru ("Pir meu cori alligrari") e na pocu di strofi di àutri poesìi di la Scola Poètica Siciliana chi dici di aviri pigghiatu di un "Libru Sicilianu"; la cosa surprinnenti è chi sunnu scritti nta na lingua diversa rispettu a chidda chi si po lèggiri nta lu Vaticanu-Latinu 3793! Sta lingua è evidenti ca è Sicilianu. Lu Tiraboschi fici stampari lu libru di lu Barbieri cu lu tìtulu "Dell'origine della poesia rimata": sulu allura si potti pigghiari cuscenzia di lu fattu chi la lingua usata nta li còdici toscani tarduducentischi di li testi di la Scola Poètica Siciliana non è chidda originaria comu, inveci, s'avìa cridutu pi sèculi e sèculi!
La Scola Poètica Siciliana accanzau a ddi tempi un granni prestigiu e li composizioni si traduceru in tanti lingui; manuscritti cu traduzioni in toscanu, bulugnisi e lumbardu arrivaru 'n sinu a li nostri jorna. Lu scuprimentu relativamenti chiù recenti è di la studiusa calavrisi Giuseppina Brunetti chi truvau nni lu 1996, nta na biblioteca di Zurigu, un pizzuddu (li primi quattru 'stanzi') di na poesìa di Giacuminu Puglisi, unu di l'auturi di la Scola Poetica Siciliana, scritta in un dialettu di aria veneta-friulana. Stu documentu – dittu "frammentu zurighisi" – unni è scrittu stu pizzuddu di poesìa, è contemporaneu a la Scola, a dimustrazioni di la so precoci fama.
A cuntinuazioni presentamu li dui versioni, chidda veneta-friulana (a manu manca) e chidda toscana (a manu dritta); purtroppu la versioni originaria in lingua siciliana non n'arrivò.
(frammentu zurighisi)
Oi resplendiente stella de albur dulce plaçente dona d'amur bella, lu meu cor as in balia: da voy non si departe, en fidança n'ad on'or te renenbra la dya quando formamo la dulçe amança
Bella, or ti sia renabrança la dulça dia e l'alegrança quando in deporto stava cum voy: basando me disist: "Anima mya, lu gran solaç k'è 'nfra noy due ne falsasi per dona ki sia!".
(còdici Vaticanu-Latinu 3793)
Isplendïente stella d'albóre e piagiente donna d'amore bella, lo mio core, c'ài in tua ballia, da voi non si diparte, in fidanza; or ti rimembri, bella, la dia che noi fermammo la dolze amanza.
Bella, or ti sia rimembranza la dolze dia e. ll'alegrança quando in diportanza istava con voi; basciando mi dicie: "Anima mia, lo dolze amore, ch'è 'ntra noi dui non falsasse per cosa che sia!".